**Kriteriji odabira i način izračuna ocjene ponuda**

 **KRITERIJI ODABIRA:**

1. Financijski kriterij (cijena): 90%
2. Dodatni kriterij (nefinancijski kriteriji): 10%

**Ad 1.) Financijski kriterij (cijena): 90%**

Bodovna vrijednost prema ovom kriteriju izračunava se prema sljedećoj formuli:

**C= 90 x Cmin/Cpon**

C – bodovi po kriteriju cijene

Cpon – cijena iz ponude ponuditelja koja se ocjenjuje (bez PDV-a)

Cmin – najniža cijena od svih ponuđenih valjanih ponuda (bez PDV-a)

Maksimalni broj bodova koji ponuditelj može dobiti prema ovom kriteriju je 90.

**Ad 2.) Dodatni kriterij (nefinancijski kriterij): 10%**

Dodatni kriterij je rok isporuke cjelokupnog predmeta nabave. Maksimalni rok isporuke je 30 dana od dana izdavanja narudžbenice, a ponuda u kojoj je iskazan najkraći rok isporuke dobiva maksimalan broj bodova. Za izračun bodova po ovom kriteriju koristi se sljedeća formula:

**I= 10 x Imin/Ipon**

 I - bodovi na osnovi kriterija isporuke

**Imin** – ponuđen najkraći rok isporuke izražen u broju dana, od svih pristiglih valjanih ponuda

**Ip** – ponuđeni rok isporuke izražen u broju dana, iz ponude ponuditelja koja se ocjenjuje.

Za izračun po ovom kriteriju, ponuditelj je obvezan dostaviti potpisanu izjavu (PRILOG IV) kojom se obvezuje da će izvršiti isporuku cjelokupnog predmeta nabave izraženu u broju dana od dana izdavanja narudžbenice. Ukoliko ponuditelj ne dostavi traženu izjavu njegova ponuda po ovom kriteriju neće biti bodovana.

Maksimalni broj bodova koji ponuditelj može dobiti prema ovom kriteriju je 10.

**OCJENJIVANJE PONUDA**

Sveukupna ocjena ekonomski najpovoljnije ponude **E** je zbroj **C** – financijskog kriterija i **J -** nefinancijskog kriterija :

|  |
| --- |
| **E = C + J** |

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.